**DELO NA DOMU - 7.r. – ŠPO**

**Učna ura št.: 45**

**Tematski sklop: Mala košarka**

**Metodična enota: Protinapad 2:1**

**Cilj: Obvladati igro s protinapadom 2:1 (teorija)**

**Stopnja učnega procesa: Utrjevanje**

**……………………………………………………………**

Danes bomo obdelali taktiko igre v napadu in sicer protinapad. Poskušali bomo več vrst napadov, poudarek pa bo na protinapadu 2:1, ki je najpogostejša oblika protinapada.

**PROTINAPAD**

Protinapad je hiter napad, ki se začne takoj po osvojeni žogi. Cilj tega napada je, da poskušajo napadalci s hitrim prenosom žoge prehiteti obrambne igralce in tako v zaključni fazi napadati s številčno premočjo ali proti neorganizirani obrambi.

**Osnovna taktična pravila protinapada.**

1.Po metu na koš morajo obrambni igralci zapreti napadalcem pot do koša in nato skočiti za odbito žogo.

2.Kadar ulovi odbito žogo krilo ali center, jo poda enemu od bekov, nato pa steče ob straneh igrišča v protinapad.

3.Beka se odkrivata v smeri igralca z žogo (običajno na mesto krila), kjer eden izmed njiju sprejme podano žogo in jo nato s pomočjo soigralcev prenese pod nasprotnikov koš.

4.Kadar ulovi odbito žogo ali prestreženo žogo eden izmed bekov, preideta z drugim bekom v protinapad, krilna igralca pa ju spremljata ob straneh igrišča.

5.Igralec z žogo se mora gibati po sredini igrišča, kjer ima večjo izbiro akcij.

6.Napadalci brez žoge se naj gibljejo ob straneh igrišča zato, da razširijo obrambni prostor.

**NAPAKE**

* Slabo zapiranje napadalcev in slab skok za odbito žogo.
* Napačno odkrivanje pri prvi podaji ali slaba prva podaja.
* Nepravilno gibanje igralca z žogo in ostalih igralcev.
* Prehiter zaključek protinapada.

**POSLEDICE**

* Protinapad se ne more razviti.
* Protinapad bo neuspešen, ker se bo obramba pravočasno organizirala.
* Pri prenosu žoge pride do zmede, protinapad bo upočasnjen.
* Protinapad bo neuspešen.

Pridno vadite, bodite športno aktivni, pa ne pozabite na ta rek:

ZDRAV DUH V ZDRAVEM TELESU

…………………OSTANITE ZDRAVI……………………………